钦定古今图书集成/明伦汇编/氏族典/第340卷 > 刘敏
## 钦定古今图书集成/明伦汇编/氏族典/第340卷 > 刘敏

按《元史刘敏传》，“敏字有功，宣德青鲁人。太祖师次山
西，敏时年十二，从父母避地德兴，禅房山。兵至，父母
弃敏走，大将怜而收养之。帝见其貌伟，召问所自，俾
留宿卫。阅二岁，能通诸部语，帝嘉之，赐名玉出于癸
未授安抚使，便宜行事，兼燕京路征收税课等事。己
丑，太宗即位，改造行宫幄殿。乙未，城和林，建万安宫”，
设宫闱司局，立驿传，以便贡输。既成，宴赐甚渥。辛丑
春，授行尚书省。宪宗即位，召赴行在所，命与牙鲁瓦
赤同政。甲寅，请以子世亨自代，帝许之，赐名塔塔儿
台。又赐其子世济名“散祝台”，入宿卫。帝伐宋，幸陕右敏舆疾请见，未几归燕，卒。